شەفەق نیوز/ چالاکوانەیلیک
شارستانی لە خانەقین، ئمڕوو یەکشەممە، دووپات کردن ک دویای پەیمانەیلیگ حکومەتی و ریکارەیلیگ
ئەرا چارەکردن گرفتەیل خزمەتگوزاری کۆتایی وە خۆپیشاندانەگەی خانەقین هات.
عەباس ئەرکەوازی
چالاکوان راگەیانن و رووشنهویری ئەرا ئاژانس شەفەق نیوز وت: ئیدارەی خانەقین وەگەرد
خۆپیشاندەرەیل گردەو بوی و رێک کەفتن لەبان چارەسەرکەردن گرفتەیل خزمەتگوزاری خانەقین
لەماوەی یەک مانگ وە هەماهەنگی وەگەرد حکومەت دیالە و فەرمانگەیل حکومەتی و خزمەتگوزاری.
وتیش: لە بنەمای
رێککەفتنەگە خۆپیشاندەرەیل خوەیان لە وەردەم بینای قایمقامیەت خانەقین کیشانەو،و دەرفەت
وە حکومەت خۆجێیی دان ئەرا چارەسەرکەردن گرفتەیل و جیوەجیکردن خوازینەیل خزمەتگوزاری.
ئەرکەوازی وتیش:
هێزەیل فیدڕالی لە بەغداد ری ناودەوڵەتی مەرز مەنزەریە واز کردن و چادرەیل لەبان ریەگە
لاوردن تا کاروانەیل بازرگانەیل رەد بوون.
ئەرکەوازی دووپات
کرد ک ویستکەی کارەبای جوولەکەریگ لە بەغدادەو رەسیە خانەقین، تا چارەسەر بڕیان کارەباگە
بکەێد.
